b'\n_START_ARTICLE_\nJonny Wilkinson\n_START_SECTION_\nCarier\xc4\x83\n_START_PARAGRAPH_\nComponentul echipei Angliei a c\xc3\xa2\xc8\x99tigat Cupa Mondial\xc4\x83 din 2003, dup\xc4\x83 ce a \xc3\xaenscris punctul victoriei cu Australia printr-un dropgol. A cucerit \xc8\x99i titlul de cel mai bun marcator al turneului, cu 113 puncte marcate. A c\xc3\xa2\xc8\x99tigat de patru ori Turneul celor \xc8\x98ase Na\xc8\x9biuni (\xc3\xaen 2000, 2001, 2003 \xc8\x99i 2011). De-a lungul carierei a fost selectat 91 de ori pentru \xe2\x80\x9eTrandafiri\xe2\x80\x9d. A pus punct carierei interna\xc8\x9bionale dup\xc4\x83 Cupa Mondial\xc4\x83 din 2011._NEWLINE_Cu clubul RC Toulon a c\xc3\xa2\xc8\x99tigat campionatul francez, Top 14, \xc3\xaen 2014 \xc8\x99i a ajuns \xc3\xaen semifinal\xc4\x83 2012 \xc8\x99i 2013. A c\xc3\xa2\xc8\x99tigat Cupa Heineken din 2013 \xc8\x99i a fost declarat cel mai bun juc\xc4\x83tor european \xc3\xaen acela\xc8\x99i an. S-a retras din rugby la sf\xc3\xa2r\xc8\x99itul sezonului 2013-2014. Imnul Angliei, \xe2\x80\x9eGod Save the Queen\xe2\x80\x9d, a fost c\xc3\xa2ntat de \xc3\xaentregul stadion Stade de France \xc3\xaen onoarea sa dup\xc4\x83 ultimul s\xc4\x83u meci._NEWLINE_\xc3\x8en anul 2002 a primit distinc\xc8\x9bia de membru al Ordinului Imperiului Britanic (MBE). \xc3\x8en iunie 2015 a fost numit comandor al acestui ordin (CBE).'